L´alcalde demanarà més assistència per a les persones amb diversitat funcional | ONDACERO RADIO
L´alcalde demanarà més assistència per a les persones amb diversitat funcional
La intenció de l´Ajuntament és ampliar el personal per a què les persones majors de 21 anys no hajen d´abandonar la seva formació i assistència.
ONDACERO.ES | CASTELLON | 11/02/2019
L´Ajuntament pretén ampliar el nombre de persones especialitzades perquè els jóvens tinguen continuitat en la seva educació. / ONDACERO.ES
L'alcalde de Vila-real, José Benlloch, sol•licitarà una reunió urgent amb el director general de Diversitat Funcional de la Generalitat, Antonio Raya, per a tractar, conjuntament amb el director del Centre d'Educació Especial La Panderola, Vicent Esteve, i els pares i mares d'alumnes, la necessitat imminent de places públiques que permeten als usuaris del centre continuar amb itineraris assistencials i ocupacionals quan, als 21 anys, han d'abandonar el col•legi.
Quan aquests xics i xiques acaben la seua etapa escolar a la Panderola, amb 21 anys, l´Ajuntament pretén de garantir els recursos necessaris perquè puguen continuar desenvolupant-se i evolucionant, oferint també suport a les famílies, ja siga en centres de dia o ocupacionals. No obstant això, “la veritat és que en l'actualitat no disposem a Vila-real de suficients places per a garantir una resposta adequada a aquesta situació”, lamenta l´alcalde José Benlloch.
Vila-real compta en aquests moments amb un Centre Ocupacional, amb 60 places ja cobertes, i un Centre de Dia, amb capacitat per a 20 persones, mentre que a la Panderola s'atén uns 60 alumnes de diferents edats, bona part d'ells de Vila-real. “Des de l'Administració, hem d'assegurar des de ja que aquests xavals podran continuar estant atesos de la millor manera possible d'acord a la seua situació; en cas contrari, estem abocant a aquestes famílies a haver de fer front a recursos privats, molt costosos, i desplaçaments en absolut recomanables en aquests casos, quan no a mantindre a casa els seus fills i filles, amb els problemes que això pot suposar per a la qualitat de vida tant dels alumnes com de les seues famílies”, lamenta Benlloch. En aquests moments, quatre famílies de Vila-real es troben ja en aquesta situació.
“És urgent oferir ja una solució a aquestes famílies. Des de fa ja mesos s'està treballant, a través de la Regidoria de Serveis Socials, la direcció de la Panderola i l'associació El Rusc, amb la Generalitat Valenciana per a buscar una eixida, però no hi ha marge ja per a l'espera”, adverteix Benlloch. Per aquest motiu, l'alcalde sol•licitarà de manera immediata una reunió amb el director general de Diversitat Funcional.
La rosa de los vientos 17/06/2019
El Transistor 16/06/2019
La rosa de los vientos 16/06/2019